*بسم اللہ الرحمن الرحیم*
*گوں ارسیگ ءِ چمءَ دیم پہ حب چوکیءَ*
*آہ شیخ مجیب الرحمن زامرانی رحمہ اللہ تعالی*
نبشتہ کار:مقبول حمزہ زامرانی
گیشتر مردم دیم پہ کراچی ءَ گردءُ چکرءَ یا پہ نادراھی سوب ءَ روانت، بلے ای رندی سفر پمن گران اَتْ، چیا کہ 2 جولائ 2020 بیگاہ ءَ دل پہ دردیں ھال شنگ بوت کہ شیخ مجیب الرحمن زامرانی ماں کراچیءَ ناشناسیں سلاہ بندیں مردمانی تیرگواریءَ جنگ بوتگ (تقبل اللہ شھادته ان شاء اللہ) اولی برءَ منا باور نہ بوت، منی دوستےءَ منا جست کت کہ شیخ جنگ بوتگ؟
من گشت کہ من سھی نہاں! بوت کنت دروگیں ءُ وتگڑیں حالے، منا باور نبوت کہ شیخ زوت چون مارا یلہ دنت کمے رندا پد سرجمیں حال چو آسءِ پیمءَ تالان بوت. کہ شیخ بدوہاں جتگ من ھمے پیمءَ مارات کہ گشئے زمین گوں آزمان ءَ منی سرا ایر بوت، چماں چہ ارس تالان بوت انت، چون کہ تقدیر ءِ فیصلہ ات بندہ ءِ سرا المی انت کہ ایمان بیارایت تقدیر فیصلہ سرا گوں دل ءُ زبان ءُ عمل ءَ سرا جھل بہ کنت.
مرد مجاھد، مومن صفتیں دینی رھشون ،عالم باعمل،داعی توحید ءُ سنت،ولي دروشمیں رھشون، دُور ھیالیں انسان،شیخ مجیب الرحمن زامرانی (رحمه اللہ) اے ڈکال جتیں زمانگءَ چہ مارا پہ مدامی جتا بوت، اولی رندا واجہ من زامران دیست منی کماشءَ (حاجی حمزہ حفظہ اللہ تعالی من کل سوء ومکروہ) دعوت کُتگ ات واجہ مئے میتگ ءَ اتک ءُ مسجد ءَ ترانء کت،کسانیءَ من دو بلوچ عالم ءِ تراناں اثر مند بوتگ آں ،یکے واجہ شیخ عزیز الرحمن زامرانی ءُ دومی واجہ شیخ مجیب الرحمن زامرانی (رحمهما الله تعالي وأسكنهما في اعلى جنان الفردوس)پدا 2005 ءَ من چِنءُ لانچ کُت کہ دینی علم دربرگءَ من واجہ کرا شتاں کہ منا جامعة أبي بكر الإسلامية داخلہ بہ دیائین واجہ کرا کتاب ءِ ایر ات واجہءَ منا گشت چی کتاب ءَ کمک بوان من ونت واجہ وش بوت ءُ گشت ئے ھنوں داخلہ ءِ وھد ھلاس بوتگ بلے جھد کناں، من لیمارکیٹ ءَ شُتا واجہ دومی روچءَ اتک لیمارکیٹ ءَ منا زرت ئےِ شت جامعة أبي بكر اسلامیہ گلشن اقبال کراچی ءَ داخلہ ءِ کنائینت،(وانا من حسناته)من چی واجہ ءِ نیکیاں چی یکے آں کہ ان شاءاللہ پہ واجہءَ صدقہءِ باں اللہ یوفقنی ممایحب ویرضاہ،کہ منا داخلہ دیائینت، واجہ ءَ مدام نیک ایں کار ءِ سرا مردمانءَ دل بڈی داتگ.
واجہءِ بابتءَ کمک سرپدی
*شیخ مجیب الرحمن زامرانی*، زامران سورگءَ 1972 ءَ ودی بوتگ،واجہ ءَ بنداتی علم چہ کراچی ءُ سندھ ءَ دربرت، ءُ1991 سعودی عربءَ جامعہ اسلامیہ مدینہ منورہءَ داخلہءِ بوت، جامعہ اسلامیہ ءَ واجہ ءَ عربی زبان ءُ دینی بنداتی علم ءَ چی شروع کت
(کلیة الحدیث) (Faculty of Hadees)چہ سال 2000ءَ پارگ بوت، (شیخ عبداللہ ناصر رحمانی حفظہ اللہءَ ،شیخ عبدالغفار زامرانی ۔رحمہ اللہ۔ ءَ گشتگ مارا قابلءِ عالمءِ بدئے کہ مئے مدرسہءَ استاز بہ بیت)شیخ زامرانی ءَ واجہ مجیب الرحمن ءِ نام داتگ واجہ ءَ کراچیءَ 2 سال کساسءَ ۔معھد السلفی للتربیہ والتعلیم ءَ
وانینتگ ءُ پدا واجہ متحدہ عرب اماراتءَ امامت ءُ خطابت ءِ واستا شت،سئے ءُ چار سال ءِ کساس اماراتءَ بوتگ اودا واجہ کرا باز مردم پہ وانگءَ اتکگ ءُ واجہ ءَ شرعی علم چہ مختلف کتاب ءُ فن ءَ وانینت انت. ءُ امارات ءَ واجہ اوقاف ءَ پہ امامت ءُ خطابتءَ انٹریو داتگ ءُ آیاں واجہءِ علمی بستار دیستگ واجہءَ زورگ بوتگ، واجہ ملکءَ اتکگ ءُ گڈا ھمی ارادہ ءِ کتگ کہ من وتی ملک ءَ دعوتءُ تبلیغ کارا کناں، حب چوکی ءَ وتی لوگ کشءَ مرکز اسلامی نامءَ مدرسہ ءِ بندات کت، ءُ ھمے وھدءَ ماں َ سندھ ءَ کارءُ بار بندات کتگ گڈا واجہ ءَ ملیر ءَ لوگءِ کرایہ زرتگ کہ پہ من حب چوکی ءُ سندھ نزیک بہ بیت،2011 نومبر ماہ ءَ واجہ چہ وتی لوگ ءَ ملیر ءَ بیگواہ کنگ بوتا (ھمی درگتءَ واجہءَ قرآن مجید بلوچی ترجمہ ءُ سیرت النبی ۔صلی اللہ علیہ وسلم ءِ سرا کتابءِ لکگ بندات کتگ) مزنیں کساسےءَ نبشتگ انت، گوں واجہءِ بیگواہیءَ گار بوتگ انت، واجہ ءَ گیشاں چہ گیش قرآن مجید تلاوت کُتگ گوں قرآن ءَ مزنیں مھر ءِ بوتگ ئے. واجہءَ قرآن مجیدءِ پانزدہ جز حفظ کتگ ءُ ھمی بیگواھی درگتءَ قرآن مجیدواجہءَ سرجمءَ حفظ کتگ،11 مارچ 2016 ءَ واجہ یلہ دیگ بوت، چہ یلہ بوگءَ پد واجہ ءَ داں گڈی روچاں دینی ءُ راجی ءُ چاگردی ھذ مت ءَ دست گٹ بوتگ، واجہ ءِ گشتانکءُ سوج مدام توحید ءُ رسالت صلی اللہ علیہ وسلم ءُ ختم نبوت ءِ پاسداری ءُ صحابہ رضی اللہ عنھم ءِ کردءُ کارپدانی سرا بوتگ. واجہ مدام نیکیں کار کتگ راجیءُ چاگردی جیڑھانی تہا فیصلہ کتگ،2 سال تھا واجہءَ بازیں سَلاہ کُتگ ۔ زمینی جیڑہ ءُ سانگ ءُ سوری جیڑہ ءُ باز دگہ جیڑہ گیش ءُ گیوار کتگ انت.
واجہ مزنیں مزن دل ءُ دست پچیں انسان یے بوتگ. واجہ ءِ یک طالب علم ءِ (نظام الدین سندھی نام انت ) گوما کسہ ءِ کُت کہ من واجہءِ ہمراہ بوتگاں باز بر،
کراچہ لوکل بس ءَ ما سفر کتگ یک جاگہ، ءُ ہر مردم کہ اتکگ چیزی لوٹ اتگ پہ اللہ نام ءَ واجہ ءَ وتی جیبءَ چی لازم چیزے کش اتگ ءُ داتگ گڈا من گشت کہ تو چو دیان بہ بئے تئی پگار پہکءَ ھلاس بیت ءُ لوکل ءِ سفر ءَ تی واستا زر پشت نہ کپ ایت واجہ ءَ گشت اللہ نبی صلی اللہ علیہ وسلمءَ فرمائینت کہ ہر کس اللہ ءِ نام ءَ بہ گیپت ءُ چیزے بلوٹ ایت ھورکیں دستءَ آئیءَ راہ مدے ات، ھر کسءَ کہ واجہ دیستگ یاکہ واجہ ءِ دیوان ءَ نشتگ لازم چہ واجہ ءِ گپ ءُ اخلاق ءَ متاثر بوتگ.
واجہءِ آخری گپ چہ شھادت ءَ 2 گھنٹہ پیش ھمی بوتگ کہ اللہ تعالی مارا توفیق بدنت کہ مئے واستا ھنچی صدقہ جاریہ جوڈ بہ بیت کہ مئے مرگ ءَ پد ھم بمان انت ، ءُ ھمی مئے واستا بلاہھیں سوبمندی یے. چہ اللہ نیمگءَ شیخ ءَ مدام شھادت ئے دعا لوٹ اتگ، ءُشھادت نصیب بوت ان شاء اللہ، 2 جولائی پنچ شمبہ ءِ بیگاہ ءَ 2020 ءَ زوراکاں شیخ شھید کت. اے وھدءَ واجہءِ روگ پہ بلوچ ءُ پہ بلوچستانءَ مزنیں تاوانے چیاکہ مکرانءَ نوں پش کپتگیں عالم بس ھسابی انت کہ آیانی تہا بودءُ کمال ھست.
اللھم تقبل شھادته واجعله ممن انعم الله عليه من النبيين والصديقين والشهداء آمین برحمتک یا ارحم الراحمین.